Kárpátaljáról vetít dokumentumfilmet szombaton az M5 | Magyar Idők	Kárpátaljáról vetít dokumentumfilmet szombaton az M5 | Magyar Idők
A cikk emailben történő elküldéséhez kattintson ide, vagy másolja le és küldje el ezt a linket: https://magyaridok.hu/belfold/karpataljarol-vetit-dokumentumfilmet-szombaton-az-m5-3722225/
MTI-OTS-MTVA
Ez a 2013-ban indult Szomszédaink, a magyarok – c. dokumentumfilm-sorozat negyedik, befejező része.
A sorozat közérthető és elfogulatlan módon kísérli meg bemutatni a magyarok és a szomszédos országok népei közti, sokszor ellentmondásos viszonyt. A dokumentumsorozat első három része bemutatta, mit gondolnak ma a szlovákok, a szerbek, a románok a magyarokról és fordítva. Hogyan látják a helyzetet a szakértők és az emberek?
A legújabb rész pedig megvizsgálja, milyen az élet a magyarság központjának számító Beregszászon, és mit jelent magyarnak lenni a peremterületeken. Mit gondolnak Kárpátaljáról, az új oktatási törvényről és a „szeparatizmusról” a régión kívül élők? Évtizedenként nagyjából 10 000 magyarral lesz kevesebb a határon túli régiókban.
A legfrissebb kutatások azt mutatják, hogy jelenleg is már csak 130 ezren vallják magukat magyarnak Kárpátalján. Mi segít nekik megőrizni anyanyelvüket és kulturális identitásukat a mindennapokban? Mi az, ami segít nekik az otthon maradásban? Milyennek látja az ukrán többség a magyar kisebbséget?
Zámborszki Ákos filmje ezekre a kérdésekre keresi a választ.
Címkék: dokumentumfilmKárpátaljaközmédiaM5 kulturális csatornamagyarságsorozatszomszédaink a magyarok